钦定古今图书集成/理学汇编/学行典/第252卷 > 李正华
## 钦定古今图书集成/理学汇编/学行典/第252卷 > 李正华

按《宁波府志》：“李正华，号栋塘，读书尚义，不乐仕进，为
德于族党甚多，人称之不容口。常夜寝，闻室有裂布
声，起诘之，乃邻家某，穷冬产儿，将窃以裹其儿者，正
华使持去。其人曰：‘布数尺已足，不敢全取’。正华卒畀
之，使速去。俄而家人秉烛至，正华曰：‘适闻鼠斗，非有
他也’。终不言其姓名。生数子，分授以耕读。次子循义”，
既官御史，在朝，郡守秦过其田间，庐方留食，有二人
荷锄而入，叩之，即其第三、四子也。太守大惊叹而去。
常有诗曰：“身薄利名何患老，子分耕读不妨多。”人以
为名言。